SuperSport ontken minister kla oor Derick se twiet | Maroela Media
SuperSport ontken minister kla oor Derick se twiet
(Foto: Facebook via Derick Hougaard)
Die voormalige Springbok-rugbyspeler Derick Hougaard het Saterdag ŉ Facebook-inskrywing gemaak oor hoekom hy nie meer op SuperSport te sien is nie.
Hougaard was ŉ paneellid op die program Superrugby wat Maandagaande uitgesaai word. Hy is egter nou al geruime tyd nie meer betrokke by dié SuperSport-program nie. Hougaard het in November verlede jaar getwiet oor die negatiewe impak van ŉ kwotastelsel in rugby, nadat die Springbokke 20-18 teen Italië verloor het.
Hougaard het wel ná hierdie twiet om verskoning gevra. Hy het Saterdag op Facebook geskryf sy uitlatings oor kwotas in rugby het hom sy werk by SuperSport gekos. “Ek het kommentaar gelewer oor transformasie [in Suid-Afrikaanse rugby] en die negatiewe impak wat dit op die rugbystrukture kan hê.
“ŉ Minister het vir SuperSport ŉ e-pos gestuur en toe was ek totaal van die televisie verwyder. Ek het nog altyd ŉ redelike opinie en sal staan agter iets wat Suid-Afrikaanse rugby weer wêreldklas sal maak. Dit is ŉ jammerte dat dít my my werk gekos het (sic).”
Hy sê hy het gedink die kwessie sal homself oplos, maar dít was toe nie die geval nie.
“My bedoelings was rein – ek verstaan almal se agtergronde. Maar as jy al vir die beste gespeel het, sien jy niks anders as talent nie.”
Clinton van der Berg, woordvoerder van SuperSport, het gesê Hougaard was nog nooit ŉ werknemer van SuperSport nie.
“Hy was nog altyd net gebruik as ŉ onafhanklike kontrakteur, op ŉ vryskutbasis. Soos met al die SuperSport-vryskutwerkers is die besluit om Derick van die lug af te haal absoluut diskresionêr.”
Oor die bewering dat ŉ minister gekla het oor Derick se uitlating, sê Clinton: “In teenstelling met wat Derick sê, is hy nie van die lug afgehaal as gevolg van ŉ klagte deur ŉ minister nie. Daar was nie so ŉ klagte nie.”
Hougaard sê hy sal wel weer met SuperSport werk in die toekoms.
“Ek is lief vir rugby. Dit sal altyd deel van my lewe wees. My grootste passie is om jong kinders te help deur die uitdagings wat sport meebring. Die werk by SuperSport en om ŉ kommentator te wees kom baie natuurlik vir my. Ek glo met my hele hart dat ek weer deel sal wees van iets groter. Of dit by SuperSport is, óf baie enige ander medium.”
Hougaard sê hy wou sélf op Facebook verduidelik wat gebeur het omdat hy baie vrae daaroor gekry het en omdat hy bang was sy woorde sal uit konteks gehaal word.
Deel van: Bekendes, Rugby, SA-nuus
Derick Hougaard Springbokke Supersport
Yip klink reg en die Guptas weet ook niks van al die e posse wat hulle gestuur het nie.
Ons lewe in die tyd van ontkennings omdat mense aan waarheidsfobia ly en enige iets doen om die waarheid in die oe te kyk nie al kom die verskoning dat Dereck Hougaard nooit formeel ‘n werknemer was by Supersport nie en die betrokke minister beskerm sal word ter wille van politieke korrektheid.
Dit is so hoekom verskoning vra die spelers word gekies op velkleur en nie meriete nie .
Mens kan maar net kyk wie is die hoof van MultiChoice om te weet waarom Hougaard skielik net GEBRUIK was deur supersport.Vermy hulle Derick,jy’s baie meer werd as wat supersport ooit sal wees.
Derick, ons leef ongelukkig in ‘n plek waar feite misgekyk word of bloot net geignoreer word (behalwe miskien in ‘n hof??), om by ‘n agenda te pas. Laat jou prokereur deur jou kontrak gaan met Supersport, om te sien of jy ‘n kontrak werker of werknemer was.
In SA moet jy anc korrek wees, al maak jou saak nie sin nie.
Derick hoekom omverskoning vra as dit die waarheid is. Hou jou kop hoog. Die spelers word nie op meriete gekies nie. Jou geleentheid sal kom om weer vir die beste te speel, al is dit buitelands.
“Jou geleentheid sal kom om weer vir die beste te speel, al is dit buitelands.”
Ag Christa, waar val jy uit. Lekker aand verder.
Supersport laat my dink aan die Publikasieraad van die vorige bedeling. Daar is sekere riglyne en almal moet daar binne bly. Supersport is absoluut vlekkeloos want geen afwyking word geduld nie. Hoeveel kommentators het hulle nou al gepos???
Totaal onregverdig kwota spelers in rugby geen in sokker die wereld moet die sport in sa boikot soos met die apartheidsera todat spelers op meriete gekies word en vryheid van spraak n reg is vir almal
Ek wonder hoeveel SPUR boikotters sal die DSTV/Supersport boikot. Ek glo darem nie dat die ouens so ver sal gaan nie of hoe?
Het gelukkig al nie vir jare meer DSTV nie. Beste besluit nog ooit.
Derick is maar net een van baie. Dit is maar net iets waaraan ons gewoond moet raak. Als wat jy teen regering en sy rasitiese beleide se sal teen jou gehou word. So al wat DSTV en SuperSport moet gewoond moet raak, is minder geld. Die wiel sal draai.
Ek verloor eerder my werk voor ek my trots en selfrespek verloor. Hy het die waarheid gepraat en moet onder geen omtandighede daarvoor verskoning vra nie.
Ek het my DSTV pakket al amper n jaar gelede afgradeer om nie meer supersport te kyk nie, en gaan kyk ook nie meer rugby op die stadions nie. Behalwe dat ek baie geld gespaar het, is my stressvlakke baie laer want ek sien nie meer die getjommel op rugbyvelde nie, ek hoor net daarvan of lees daarvan op Maroela. En ek en my vrou spandeer skielik baie meer kwaliteit tyd saam met vriende. Best besluit ooit wat ons geneem het.
Ek stem saam niks om voor verskoning te vra nie. Jy was nog altyd die beste. Ja ek is nou verlos van DSTV en kyk net STARSAT baie progeamme dieselfde.
Die waarheid in die land mag nie meer genoem word nie!!!
Ek het my belangstelling in SA rugby lankal verloor.
Laaste game wat ek gekyk het was 1995 wêreld beker.
Jammer maar ek voel n veer wat hulle met die rugby of enige sport doen.
Ons mense aanbid sport en veral rugby elkgeval hopeloos te veel!!!
Ons lewe in absolute vrede nadat ons Dstv gekanselleer het. Ons spaar nie alleen geld nie, met lewe nou stresvry sonder rugby. ??
As jy on hierdie land die waarheid praat oor iets waarvan die regering nie hou nie, soos om jou opinie te lig oor die negatiewe impak van kwotas in rugby, of oor die positiewe van kolonialisme, soos met Helen Zille se geval, word jy uitgekryt, en moet jy daarvoor om verskoning vra.
Derrick was n kwota. hy was n goeie superrugby speler maar n bitter swak springbok.
Robbie. Hougaard se vermoe as n speler is nie hier ter sprake nie.
Waarom vra hy om verskoning? Dit is feite en tyd dat blankes n standpunt inneem teen die vloed van rassisme! Die pienk Liberales soos van Der Berg keer natuurlik vir sy posisie.
Clinton se ons eerlik hoekom dan is hy af gehaal ek daag jou uit sit hom in vir saterdag as hy niks verkeerd gedoen het nie of is jy net so agterbaks soos hulle